প্রতাপাদিত্য
প্রতাপাদিত্যের বাবা শ্রীধর অথবা শ্রী হরি দাউদ খান কররানীর অধীনে একজন কর্মকর্তা ছিলেন। শ্রী হরি দাউদ খান কররানীর বিশ্বস্ত উজির লুদি খানকে হত্যা করে উজির পদ দাবি করেন। দাউদ খান কররানী তাকে ‘বিক্রমাদিত্য’ উপাধি প্রদান করেন এবং মৃত জমিদার চাঁদ খানের জমিদারি তাকে দান করেন। উল্লেখ্য যে, চাঁদ খানের কোন বংশধর ছিল না। দাউদ কররানী মুঘলদের কাছে পরাজিত হবার পর শ্রী হরি তার রাজকোষের সমস্ত অর্থ-সম্পদ আত্মসাৎ করে পালিয়ে যান। শ্রী হরি খুলনার বাওর এলাকায় যান এবং সেখানে নিজেকে মহারাজা বিক্রমাদিত্য হিসেবে ঘোষণা করেন। ১৫৮৪ সালে প্রতাপাদিত্যের জন্ম হয় এবং ১৫৬১ সালে তিনি সিংহাসনে আরোহন করেন।শ্রী হরি তার রাজ্যেকে দুই ভাগে বিভক্ত করে ৮ ভাগের ৫ ভাগ প্রতাপাদিত্যকে এবং ৮ ভাগের ৩ ভাগ তার ভাই বসন্ত রায়কে প্রদান করেন।
দীঘাপতিয়া রাজবংশ
পালক পিতা প্রাণনাথ রায়ের মৃত্যুর পর জমিদারীর উত্তরাধিকারী হন দত্তক পুত্র প্রসন্ননাথ রায়। তিনি প্রতিভাশালী মানুষ ছিলেন। তাঁর বদান্তাও ছিল সুবিদিত। জনকল্যাণে তিনি প্রচুর অর্থ ব্যয় করেছিলেন। দীঘাপতিয়া থেকে বোয়ালিয়া পর্যন্ত একটি রাস্তা নির্মাণকল্পে তিনি ব্রিটিশ সরকারকে ৩৫০০০ টাকা দান করেন। পরবর্তীকালে এ সড়কের মেরামত ও সংস্কারের জন্যও তিনি বহু অর্থ দান করেছিলেন। তিনি দীঘাপতিয়ায় একটি ইংরেজি বিদ্যালয় এবং নাটোর ও বোয়ালিয়াতে হাসপাতাল প্রতিষ্ঠা করেন। এ দুইয়ের পরিচালনার জন্য তিনি ব্রিটিশ সরকারকে এক লক্ষ টাকা দান করেছিলেন। তিনি কার্যবলী ও ব্যবহারের জন্য ব্রিটিশ সরকারের নিকট বিশেষ মর্যাদা লাভ করেন। ১৮৫৪ খ্রিস্টাব্দের ২০ এপ্রিল তারিখে ব্রিটিশ সরকারর জমিদার প্রসন্ননাথ রায়কে “রাজাবাহাদুর” উপাধিতে ভুষিত করে। ১৮৫৭ খ্রিস্টাব্দের ১০ সেপ্টেম্বর তারিখে তিনি রাজশাহী জেলায় এসিস্টেন্ট ম্যাজিস্ট্রেট পদে নিযুক্তি লাভ করেন। প্রসন্ননাথ রায় দীঘাপতিয়ার রাজবাড়ী সুসজ্জিত করেছিলেন। এছাড়া একটি নাচঘর ও “সিংহী-হল” নির্মাণ করেন। হোলি ও ঝুলনের সময় এখানে নানা উৎসব-নেন্দের ব্যবস্থা করা হতো। স্বদেশানুরাগী, পরমদাতা ও পরোপকারী জমিদাররাজা প্রসন্ননাথ রায় বাহাদুর ১৮৬১ খ্রিস্টাব্দে ইহলোক ত্যাগ করেন। বিয়ে করলেও তিনি ছিলেন অপুত্রক। তাই জীবদ্দাশয় পোষ্যপুত্র গ্রহণ করেন, যার নাম প্রমথনাথ রায়।